Определение на Общия съд (пети състав) от 4 октомври 2018 г. — Makhlouf/Съвет
(Дело T‑506/17)
„Жалба за отмяна — Обща външна политика и политика на сигурност — Ограничителни мерки срещу Сирия — Замразяване на средства — Жалба, която отчасти е явно недопустима и отчасти е явно лишена от всякакво правно основание“
1.      Жалба за отмяна — Актове, подлежащи на обжалване — Понятие — Все още неприети хипотетични актове — Изключване
(вж. т. 25)
2.      Обща външна политика и политика на сигурност — Ограничителни мерки срещу Сирия — Замразяване на средства на лица, образувания или органи, свързани със сирийския режим — Право на защита — Съобщаване на уличаващите доказателства — Последващо решение, с което името на жалбоподателя е запазено в списъка на лицата, засегнати от тези мерки — Предварително съобщаване на ново основание, което е част от познат за заинтересованото лице контекст — Липса на изрично мотивиране по отношение на посоченото ново основание — Нарушение на правото на изслушване — Липса
(Решения 2013/255/ОВППС, (ОВППС) 2016/850 и (ОВППС) 2017/917 на Съвета)
(вж. т. 32—34)
3.      Европейски съюз — Съдебен контрол за законосъобразност на актовете на институциите — Ограничителни мерки срещу Сирия — Обхват на контрола
(вж. т. 45)
Предмет
Искане на основание член 263 ДФЕС за отмяна на Решение за изпълнение (ОВППС) 2017/917 на Съвета от 29 май 2017 година за изменение на Решение 2013/255/ОВППС относно ограничителни мерки срещу Сирия (ОВ L 139, 2017 г., стр. 62), както и на последващите актове за изпълнение, доколкото тези актове се отнасят до жалбоподателя
Диспозитив
1)
Отхвърля жалбата.
2)
Осъжда г‑н Rami Makhlouf да понесе, наред с направените от него съдебни разноски, и тези на Съвета на Европейския съюз.